钦定古今图书集成/理学汇编/学行典/第244卷 > 陈宾
## 钦定古今图书集成/理学汇编/学行典/第244卷 > 陈宾

按《广东通志》：“陈宾，莆田人。嘉靖中，以举人知和平县。
时抚盗李文彪将为乱，宾恐其滋蔓，闻于南赣督府，
请诛之。督府起诸路兵，檄宾以兵从。久之，官军无功，
仍以抚处索还其妻子之俘禁者，宾弗与。盗逼城，宾
整兵御之。当道见，谓弗达变，使推官吴浩代视县事。
宾以失事坐罪去，民咸惜之。”